Lav et referat af nedenstående tekst:

Tekst:
Aalborg Håndbold holder med en sejr over Århus Håndbold snor i toppen af Herre Håndbold Ligaen. Træner Nikolaj Jacobsens mandskab vandt sikkert med 30-21 i mødet med Erik Veje Rasmussens spillere. Norske Håvard Tvedten og Mads Mensah Larsen var dominerende på et velspillende Aalborg-hold, der hurtigt fik lagt afstand til gæsterne på måltavlen. Efter en pauseføring på 17-12 kværnede hjemmeholdet også løs i den sidste halve time. Med sejren rykker Aalborg forbi Århus i tabellen. Begge hold har 10 point for otte kampe, men Nikolaj Jacobsens mandskab har været mere effektive i begge ender af banen. Aalborgenserne har både scoret flere mål og lukket færre ind end Århus. Tidligere på lørdagen spillede Nordsjælland Håndbold og Ribe-Esbjerg 25-25 i et bundbrag i Helsinge. Begge mandskaber har nu fem point. Herre Håndbold Ligaen toppes af KIF Kolding København med 16 point.

Referat:
Nikolaj Jacobsens mesterhold vandt en vigtig midterduel over Århus Håndbold med 30-21.